
7 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1962 


ΑΠΟΦΑΣΕΙΣ 

Αριθμ.οικ. 23455/149 1 

Επιμόρφωση εργοδοτών και εργαζομένων για 
θέματα άσκησης καθηκόντων τεχνικού ασφά¬ 
λειας σε επιχειρήσεις Β' και Γ' κατηγορίας - Προ¬ 
γράμματα 2017. 

Η ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 90 του κώδικα που κυρώ¬ 
θηκε με το π.δ. 63/2005 «Κώδικας νομοθεσίας για την 
Κυβέρνηση και τα Κυβερνητικά όργανα» (ΦΕΚ Α' 98). 

2. Τις διατάξεις των άρθρων 12 και 22 του Κώδικα 
νόμων για την υγεία και την ασφάλεια των εργαζομέ¬ 
νων (Κ.Ν.Υ.Α.Ε.) που κυρώθηκε με το Άρθρο πρώτο του 
ν. 3850/2010 «Κύρωση του Κώδικα νόμων για την υγεία 
και την ασφάλεια των εργαζομένων» (ΦΕΚ 84/Α'). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

4. Την υπ' αριθ. 01/07.04.2017 γνώμη του Συμβουλίου 
Υγείας και Ασφάλειας των Εργαζομένων (Σ.Υ.Α.Ε.). 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 
Σκοπός 


1. Σκοπός της παρούσας απόφασης είναι ο καθορι¬ 
σμός, για το έτος 2017, των όρων και προϋποθέσεων για 
την εκτέλεση προγραμμάτων επιμόρφωσης: 


Α) 

Διάρκειας 35 ωρών 


αα) 

εονοδοτών 

για θέματα άσκησης καθηκόντων τε¬ 
χνικού ασφάλειας στις επιχειρήσεις 
τους εφόσον οι εργοδότες έχουν τα 
τυπικά προσόντα και οι επιχειρήσεις 
τους υπάγονται στην κατηγορία Β' 
σύμφωνα με τα άρθρα 10,12 και 22 
του Κ.Ν.Υ.Α.Ε. 



ββ) 

εοναζουένων 

που απασχολούνται με πλήρες ωρά¬ 
ριο σε επιχειρήσεις με λιγότερα από 
50 άτομα οι οποίες υπάγονται στην 
κατηγορία Β' ή Γ' εφόσον οι εργαζό¬ 
μενοι έχουν τα τυπικά προσόντα που 
προβλέπονται ςττο άρθρο 11 παρά¬ 
γραφος 1 εδάφιο δ του Κ.Ν.Υ.Α.Ε. 

β) 

Διάρκειας 10 ωρών 



εονοδοτών 

για θέματα άσκησης καθηκόντων τε¬ 
χνικού ασφάλειας στις επιχειρήσεις 
τους εφόσον αυτές υπάγονται στην Γ' 
κατηγορία σύμφωνα με το άρθρο 10 
του Κ.Ν.Υ.Α.Ε. και απασχολούν λιγότε- 
ρους από 50 εργαζόμενους. 


2. Προκειμένου να επιτευχθεί η μέγιστη δυνατή συμ¬ 
μόρφωση των μικρών επιχειρήσεων και εργοδοτών στις 
θεσμικές προβλέψεις της νομοθεσίας για την ασφάλεια 
και υγεία των εργαζομένων στη χώρα μας και λαμβά- 
νοντας υπόψη το οικονομικό περιβάλλον στο οποίο 
δραστηριοποιούνται σήμερα οι μικρές και πολύ μικρές 
επιχειρήσεις, τίθεται ανώτατο όριο κόστους συμμετοχής 
(ανά εκπαιδευόμενο) σε προγράμματα επιμόρφωσης 
εργοδοτών και εργαζομένων για θέματα άσκησης κα¬ 
θηκόντων τεχνικού ασφάλειας για το έτος 2017, το ποσό 
των εκατόν τριάντα (130) ευρώ για τα προγράμματα των 
35 ωρών και εβδομήντα (70) ευρώ για τα προγράμματα 
των 10 ωρών. Τα παραπάνω ποσά σε καμία περίπτωση 
δεν επιτρέπεται να προσαυξάνονται με επιβαρύνσεις 
όπως δαπάνη χρήσης αποστολής οουΐΊθΓ, χορήγηση 
έντυπου υλικού, κ.λπ. 

Επισημαίνεται ότι δεν επιτρέπεται η είσπραξη προκα¬ 
ταβολής η οποία θα υπερβαίνει το ποσό των 50 ευρώ για 
τα προγράμματα των 10 ωρών και το ποσό των 80 ευρώ 
για τα προγράμματα των 35 ωρών. Εισπραχθείσες προ¬ 
καταβολές που δεν πληρούν τις παραπάνω προϋποθέ¬ 
σεις επιστρέφονται εξ ολοκλήρου. Στην περίπτωση που 
εκπαιδευόμενος τριάντα ημερολογιακές ημέρες (δεν συ- 
μπεριλαμβάνεται η ημερομηνία έναρξης του προγράμ¬ 
ματος) πριν την έναρξη του προγράμματος αποφασίσει 
να μη συμμετάσχει στο πρόγραμμα, η προκαταβολή του 

εττιστρέφεται στο ακέραιο. Η συγκεκριμένη δυνατό¬ 
τητα ισχύει για μία μόνο φορά. Αν το πρόγραμμα δεν 
πραγματοποιηθεί εντός έξι μηνών από την καταβο¬ 
λή της προκαταβολής, το ποσό θα επιστρέφεται στο 
ακέραιο. 

Άρθρο 2 

Φορείς εκτέλεσης των προγραμμάτων 
Δυνατότητα εκτέλεσης προγραμμάτων επιμόρφωσης 
του άρθρου 1, σύμφωνα με το άρθρο 22 του Κ.Ν.Υ.Α.Ε. 
έχουν τα αρμόδια Υπουργεία, εκπαιδευτικοί ή άλλοι δη¬ 
μόσιοι οργανισμοί, τα διαπιστευμένα Κέντρα Δια Βίου 
Μάθησης Επιπέδου 2 (ΚΔΒΜ2) και τα Κέντρα Δια Βίου 
Μάθησης Επιπέδου 1 (ΚΔΒΜ1) εφόσον αυτά διαθέτουν 
πρόσβαση για ΑΜΕΑ. 

Επιτρέπεται στους φορείς διεξαγωγής των προ¬ 
γραμμάτων και εφόσον αυτοί πληρούν τις προϋπο¬ 
θέσεις του παραρτήματος η διεξαγωγή προγραμμά¬ 
των με τηλεδιάσκεψη-τηλεεκπαίδευση για νησιωτικά 
συγκροτήματα λαμβανομένης υπόψη της δυσκολίας 
μετακίνησης στα νησιά καθώς και της σχετικής δαπά¬ 
νης η οποία προκαλείται από την μετακίνηση αυτή. 
Οι τεχνικές προδιαγραφές εξασφαλίζουν σε κάθε 
περίπτωση την ύπαρξη εξοπλισμού τηλεδιάσκεψης 
για την αδιάλειπτη και σταθερή μεταφορά ήχου και 
εικόνας. Στην περίπτωση τηλεεκπαίδευσης επιτρέπε¬ 
ται η διενέργεια του προγράμματος με ταυτόχρονη 
παρακολούθηση εκπαιδευομένων που βρίσκονται 
σε τρεις το πολύ διαφορετικές αίθουσες (μία σε κάθε 
νησί) και εφόσον ο συνολικός αριθμός και στις τρεις 
αίθουσες δεν υπερβαίνει τους 35 εκπαιδευόμενους 
για προγράμματα Γ' κατηγορίας και 25 εκπαιδευό¬ 
μενους για προγράμματα Β κατηγορίας. Παράλληλα 
πρέπει να εξασφαλίζεται η δυνατότητα ουσιαστικής 
συμμετοχής των εκπαιδευομένων σε όλες τις αίθου¬ 
σες καθώς και ελέγχου-διαπίστωσης της φυσικής πα¬ 
ρουσίας τους καθόλη τη διάρκεια του προγράμματος. 
Η αρμόδια Δ/νση Δ3 εξετάζει πριν την διεξαγωγή των 
προγραμμάτων αυτών εάν πληρούνται οι προϋποθέ¬ 
σεις του Παραρτήματος και εισηγείται στο ΣΥΑΕ για 
την έγκριση ή απόρριψη της σχετικής αίτησης του 
φορέα επιμόρφωσης. 

Άρθρο 3 

Χώροι εκτέλεσης των προγραμμάτων 

1. Τα επιμορφωτικά προγράμματα μπορούν να εκτε- 
λούνται: 

α) Σε πιστοποιημένες από τον Ε.Ο.Π.Π.Ε.Π. δομές (με 
προσβασιμότητα ΑμεΑ). 

β) Σε αίθουσες συγκεντρώσεων ξενοδοχείων, συνε- 
δριακών κέντρων, επιμελητηρίων ή άλλων ν.π.δ.δ., συλ¬ 
λόγων εκπαιδευομένων ή σε σχολικές αίθουσες που δι¬ 
αθέτουν τον εξοπλισμό της παραγράφου 3 (περίπτωση 
δ) του παρόντος άρθρου και πληρούν τους όρους της 
παραγράφου 2 του παρόντος άρθρου. 

γ) Τα Κέντρα δια Βίου Μάθησης Επιπέδου 2 και Επι¬ 
πέδου 1 διενεργούν προγράμματα επιμόρφωσης μόνο 
στις ίδιες δομές για τις οποίες είναι πιστοποιημένα. 
Κατ' εξαίρεση, σε περιπτώσεις σχετικής δυσκολίας 


πρόσβασης-μετακίνησης, επιτρέπεται η εκτός δομών 
διεξαγωγή προγραμμάτων εφόσον αυτά διενεργού- 
νται με την μέριμνα Συλλογικών φορέων επιχειρήσεων 
μέσω των Κέντρων δια Βίου Μάθησης. Για τα προγράμ¬ 
ματα αυτά προηγείται κατά περίπτωση σχετική έγκρι¬ 
ση της αρμόδιας Δ/νσης Δ3 και ενημέρωση του ΣΥΑΕ. 
Η περίπτωση αυτή δεν αφορά τα προγράμματα που 
διενεργούνται με την μέριμνα Συλλογικών φορέων 
επιχειρήσεων μέσω των Κέντρων δια Βίου Μάθησης 
των φορέων τους. 

2. Ο μέγιστος αριθμός εκπαιδευόμενων δεν μπορεί 
να είναι μεγαλύτερος από 35 άτομα για τα προγράμ¬ 
ματα των 10 ωρών και 25 άτομα για τα προγράμματα 
των 35 ωρών, ενώ ειδικά για τις πιστοποιημένες από τον 
ΕΟΠΠΕΠ δομές ισχύουν και οι σχετικές προβλέψεις της 
πιστοποίησης. 

3. Ελάχιστες προδιαγραφές χώρων επιμόρφωσης 
(αφορά τις μη πιστοποιημένες από τον ΕΟΠΠΕΠ δομές). 

α. Αίθουσες διδασκαλίας 

αΐ .Το καθαρό εμβαδόν δαπέδου κάθε αίθουσας διδα¬ 
σκαλίας πρέπει να είναι τουλάχιστον 22 τ.μ. 

α2. Η ελάχιστη επιφάνεια χώρου κάθε αίθουσας δι¬ 
δασκαλίας πρέπει να είναι 1,5 τ.μ. ανά καταρτιζόμενο. 

α3. Οι αίθουσες πρέπει να έχουν επαρκή άμεσο φυσικό 
φωτισμό και επαρκή αερισμό μέσω εύχρηστων φεγγιτών 
ή ηλεκτρικών εξαεριστήρων ή κεντρικού συστήματος 
αερισμού (ανανέωσης του αέρα). 

α4. Πρέπει επίσης να διαθέτουν κατάλληλο και ομοι¬ 
όμορφο τεχνητό φωτισμό. 

α5. Οι πόρτες των αιθουσών πρέπει να έχουν καθαρό 
ελεύθερο άνοιγμα τουλάχιστον 0,90 μ. και ύψος τουλά¬ 
χιστον 2,20 μ. 

α6. Δεν επιτρέπεται να χρησιμοποιούνται για αίθουσες 
διδασκαλίας υπόγειοι χώροι. 

α7. Το ελάχιστο ελεύθερο ύψος των αιθουσών δεν 
μπορεί να υπολείπεται των 2,40 μ. 
β. Χώροι υγιεινής- Πρώτες βοήθειες 
Κοντά στις αίθουσες διδασκαλίας και στους χώρους 
διαλειμμάτων πρέπει να υπάρχουν: 

βΐ .Τουλάχιστον μία τουαλέτα ανδρών και μία τουα¬ 
λέτα γυναικών. 

β2. Φαρμακείο Πρώτων Βοηθειών, 
γ. Σήμανση 

Πρέπει να υπάρχει κατάλληλη σήμανση των σχετικών 
χώρων, των εξόδων κινδύνου κ.λπ. και σχεδιαγράμματα 
διαφυγής σε εμφανή σημεία, 
δ. Εξοπλισμός 

Κάθε αίθουσα πρέπει να διαθέτει κατ' ελάχιστο τον 
παρακάτω εξοπλισμό: 

δΐ. Τραπέζια - καθίσματα ανά αίθουσα, αναλόγου 
αριθμού με τη δυναμικότητα της αίθουσας και ανάλογων 
προδιαγραφών με αυτά των εκπαιδευτικών ιδρυμάτων 
δ2. νίάθο προβολέα - Η/Υ ή άλλη ισοδύναμη δυνα¬ 
τότητα 

δ3. Οθόνη προβολής 
δ4. Πίνακα 

ε. Εγκατάσταση θέρμανσης 

Οι αίθουσες διδασκαλίας πρέπει να διαθέτουν εγκα¬ 
τάσταση θέρμανσης-κλιματισμού. 

Άρθρο 4 

Περιεχόμενο προγραμμάτων - 
Ομάδες εκπαιδευομένων 
1. Προγράμματα διάρκειας 35 ωρών σε 7 ημέρες. 

Το θεματολόγιο επιμόρφωσης των προγραμμάτων αυτών ορίζεται ως εξής: 


Α/Α 

ΘΕΜΑΤΟΛΟΓΙΑ 

ΩΡΕΣ 

1 

- Εισαγωγή στην ασφάλεια της εργασίας. 

- Γενικές αρχές του εθνικού μας δικαίου για την ασφάλεια και υγεία των εργαζομένων 

• Αρχή της ευθύνης του εργοδότη 

• Υποχρεώσεις των εργοδοτών, των εργαζομένων, του κράτους 

•Τεχνικά έργα - Ημερολόγιο μέτρων ασφάλειας- Φάκελος και Σχέδιο ασφάλειας και υγείας - Εκτων 
προτέρων γνωστοποίηση - Εκσκαφές-Κατεδαφίσεις- Διακίνηση υλικών 

• Η συμμετοχή των εργαζομένων 

• Επίβλεψη της υγείας των εργαζομένων 

• Κυρώσεις 

3 


Συνοπτική παρουσίαση των νομοθετημάτων και των κοινοτικών οδηγιών για την ασφάλεια και 
υγεία των εργαζομένων. 

2 


Υποχρεώσεις των διαφόρων παραγόντων ενός τεχνικού έργου (κύριος του έργου, εργολάβοι- 
υπεργολάβοι, μελετητές, επιβλέποντες, συντονιστές κ.λπ.) 

2 

2 

-Τεχνικός ασφάλειας 

• Καθήκοντα και υποχρεώσεις 

• Οργάνωση υπηρεσίας 

• Διαδικασίες επιθεώρησης 

• Λίστες ελέγχου 

3 


Καταγραφή και διερεύνηση των αιτίων των εργατικών ατυχημάτων 

2 

3 

- Κίνδυνοι από τα μηχανήματα 

• Γενικές αρχές ασφάλειας 

• Συντήρηση, επισκευές 

• Εργαλεία χειρός και Φορητά εργαλεία 

• Μηχανές κατεργασίας μετάλλων 

• Ξυλουργικά μηχανήματα 

- Ανυψωτικά μηχανήματα - Μηχανήματα έργων 

- Κίνδυνοι από το ηλεκτρικό ρεύμα 

3 

4 

Ελάχιστες προδιαγραφές των χώρων εργασίας - Γενικές αρχές εργονομικού σχεδιασμού - 
Πυροπροστασία 

2 


Φωτισμός, αερισμός, κλιματισμός, θερμοκρασία και υγρασία χώρων εργασίας 

3 


Θόρυβος- Δονήσεις 

2 

5 

- Επικίνδυνες εργασιακές ουσίες 

• Σκόνη, αναθυμιάσεις, καπνοί, αέρια, υγρά και ατμοί, μέταλλα 

• Μέτρα προφύλαξης 

• Όρια επαγγελματικής έκθεσης 

- Μέσα ατομικής προστασίας 

3 


- Προστασία από πτώσεις 

- Εργασία σε κλειστούς χώρους 

2 

6 

Προστασία στις εργασίες σε ύψος (Ικριώματα - Φορητές Κλίμακες) 

Ενδοεπιχειρησιακές μεταφορές - Χειρωνακτική διακίνηση φορτίων 

3 

7 

Γραπτή εκτίμηση του επαγγελματικού κινδύνου- Παραδείγματα (αναφορά στο 
πρόγραμμα Οϊγβ και παρουσίαση της λειτουργίας ενός από τα διαθέσιμα 
εργαλεία ΟίΚΑ, Ηΐΐρ://νννννν.οίΐ'3ρΐ'οίθ<:ΐ:.θυ/οίΐ'3-ΐοοΐ5) 

3 


Πηγές πληροφόρησης για θέματα ασφάλειας και υγείας των εργαζομένων 

2 


Γενική ανασκόπηση - συζήτηση 

Κλείσιμο σεμιναρίου (τεστ πολλαπλών επιλογών) 



ΣΥΝΟΛΟ 

35 

2. Πρόγραμμα διάρκειας 10 ωρών σε δύο ημέρες 

Το θεματολόγιο επιμόρφωσης των προγραμμάτων αυτών ορίζεται ως εξής: 


Α/Α 

ΘΕΜΑΤΟΛΟΓΙΑ 

ΩΡΕΣ 

1 

Γενικά 

• Οι κίνδυνοι στην εργασία (τα αποτελέσματα των κινδύνων, η σημασία της πρόληψης, γενικές αρχές της πρόληψης, 
αντιμετώπιση των κινδύνων) 

• Η έννοια του εργατικού ατυχήματος και της επαγγελματικής ασθένειας (αναγγελία, διερεύνηση και καταγραφή) 

• Η αρχή της ευθύνης του εργοδότη, ποινικές και διοικητικές κυρώσεις 

• Γενικές υποχρεώσεις των εργοδοτών - Νομοθετικό πλαίσιο για την ασφάλεια και υγεία των εργαζομένων 

• Υποχρεώσεις και καθήκοντα του τεχνικού ασφάλειας και του γιατρού εργασίας 

• Η συμμετοχή των εργαζομένων (δικαιώματα και υποχρεώσεις) 

• Επίβλεψη της υγείας των εργαζομένων (υποχρεώσεις των εργοδοτών και δικαιώματα των εργαζομένων) 

• Σχεδιασμός ενεργειών και εκπαίδευση σε περίπτωση έκτακτης ανάγκης (πυρκαγιάς, σεισμού, ατυχήματος κλπ.) 

3 


• Προστασία των νέων, εγκύων, λεχώνων και γαλουχουσών εργαζομένων 

• Εργασίες με ηλεκτρονικούς υπολογιστές 


2 

• Ελάχιστες προδιαγραφές των χώρων εργασίας σύμφωνα με το π.δ. 16/1996 

2 


• Διαμόρφωση θέσεων εργασίας- εργονομικές διευθετήσεις 

• Ανύψωση, μεταφορά, διακίνηση και στοίβαξη φορτίων 


3 

• Επικίνδυνες εργασιακές ουσίες 

• Κίνδυνοι από τον τεχνικό εξοπλισμό 

• Κίνδυνοι από το ηλεκτρικό ρεύμα 

3 

4 

Γραπτή εκτίμηση του επαγγελματικού κινδύνου (αναφορά στο εργαλείο Οίιτι) 

• Νομική υποχρέωση 

• Πρακτικές οδηγίες για τη σύνταξή της 

• Χαρακτηριστικά παραδείγματα εκτίμησης κινδύνου (τα παραδείγματα πρέπει να καλύπτουν τις ανάγκες όλων των 
εκπαιδευομένων -παρουσίαση της λειτουργίας ενός από τα διαθέσιμα εργαλεία ΟίΒΑ, ήΙΙρ://\Λ/νννν.οίι·3ρΐΌ]θο1.θυ/ 
οιγβ-ΙοοΙϊ). 

Κλείσιμο σεμιναρίου (τεστ πολλαπλών επιλογών) 2 

2 


ΣΥΝΟΛΟ 

3. Ο αριθμός ωρών επιμόρφωσης ανά ημέρα ορίζεται στις 5 ώρες. 

4.0 μέγιστος αριθμός ωρών επιμόρφωσης ημερησίως για κάθε εκπαιδευτή δεν μπορεί να είναι μεγαλύτερος των 
5. Στις ώρες αυτές συνυπολογίζονται και οι ώρες αναπλήρωσης. 


Άρθρο 5 

Προσόντα εκπαιδευτών 

1. Πτυχιούχοι ΑΕΙ καιΤΕΙ με αποδεδειγμένη προϋπηρεσία σε άσκηση καθηκόντων τεχνικού 

ασφάλειας: 

α) τουλάχιστον 2 ετών μερικής απασχόλησης η οποία δεν μπορεί να είναι μικρότερη από 600 ώρες συνολικής 
απασχόλησης ή 

β) τουλάχιστον 1800 ωρών. 

Για την προϋπηρεσία σε άσκηση καθηκόντων τεχνικού ασφάλειας απαιτείται βεβαίωση από την αρμόδια επιθε¬ 
ώρηση εργασίας. 

Προϋπηρεσία σε άσκηση καθηκόντων τεχνικού ασφάλειας που ασκήθηκε ως εργοδότης δεν θα λαμβάνεται υπόψη. 

2. Κάτοχοι διδακτορικού διπλώματος στο αντικείμενο της ασφάλειας και υγείας στην εργασία. 

3. Ιατροί με την ειδικότητα της Ιατρικής της Εργασίας. 

4. Πτυχιούχοι ΑΕΙ καιΤΕΙ τεχνολογικών και θετικών επιστημών: 

α) που διαθέτουν μεταπτυχιακό τίτλο σπουδών στο αντικείμενο της ασφάλειας και υγείας στην εργασία. 

β) που έχουν παρακολουθήσει έως 31-12-2013 πρόγραμμα επιμόρφωσης για θέματα ασφάλειας και υγείας των 
εργαζομένων τουλάχιστον 70 ωρών σύμφωνα με το άρθρο 22 του Κ.Ν.Υ.Α.Ε. 

γ) που έχουν παρακολουθήσει πρόγραμμα επιμόρφωσης για θέματα ασφάλειας και υγείας των εργαζομένων 
τουλάχιστον 70 ωρών που εκτελέσθηκε μέχρι 31-12-2002 από: 

• το Ελληνικό Ινστιτούτο Υγιεινής και Ασφάλειας της Εργασίας (ΕΛ.ΙΝ.Υ.Α.Ε.) ή 

• ΑΕΙ καιΤΕΙ ή 

•ΤοΤεχνικό Επιμελητήριο Ελλάδος και το ΙΕΚΕΜ-ΤΕΕ. 

Για την παρακολούθηση εγκεκριμένου προγράμματος επιμόρφωσης σύμφωνα με το εδάφιο (β) απαιτείται επι¬ 
κυρωμένο αντίγραφο του πιστοποιητικού επιμόρφωσης ενώ για παρακολούθηση προγράμματος επιμόρφωσης 
σύμφωνα με το εδάφιο (γ) απαιτείται επιπλέον και το αναλυτικό πρόγραμμα επιμόρφωσης. 

5. Εκπαιδευτικό προσωπικό των ΑΕΙ καιΤΕΙ εφόσον κα¬ 
τέχει μια από τις καθοριζόμενες ειδικότητες με το άρθρο 
13 του Κ.Ν.Υ.Α.Ε. με αποδεδειγμένη (σχετική βεβαίωση 
από το αντίστοιχο ΑΕΙ ήΤΕΙ) εκπαιδευτική εμπειρία του¬ 
λάχιστον δύο ετών στον τομέα της ασφάλειας και υγείας 
των εργαζομένων. 

6. Οι Επιθεωρητές Ασφάλειας και Υγείας στην Εργα¬ 
σία και οιπτυχιούχοι ΑΕΙ καιΤΕΙ Τεχνολογικών ή θετικών 
Επιστημών που αποδεδειγμένα ασχολούνται ή έχουν 
ασχοληθεί στο Υπουργείο Εργασίας, με θέματα υγείας 
και ασφάλειας των εργαζομένων. 

7. Τα παραπάνω οριζόμενα προσόντα των εκπαιδευ¬ 
τών θα επανεξετασθούν εντός του 2017 σε συνάρτηση 
με την αποκτηθείσα εμπειρία και τις προτάσεις των φο¬ 
ρέων και ως εκ τούτου θεωρείται ότι ισχύουν προσωρινά. 

Άρθρο 6 

Περιεχόμενο αιτήσεων - Διαδικασία έγκρισης - 

Λοιπές προϋποθέσεις 

1. Πριν την υποβολή των αιτήσεων για έγκριση των 
προγραμμάτων θα πρέπει να έχουν εξασφαλιστεί οι 
εκπαιδευόμενοι, η αίθουσα επιμόρφωσης και οι εκπαι¬ 
δευτές. 

2. α) Οι αιτήσεις για έγκριση των προγραμμάτων υπο¬ 
βάλλονται στη Διεύθυνση Ασφάλειας και Υγείας στην 
Εργασία (Δ3) του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, στην ταχυ¬ 
δρομική διεύθυνση Σταδίου 29,10110 Αθήνα μέσω της 
υπηρεσίας πρωτοκόλλου του Υπουργείου. 

β) Οι φορείς που κατά τα έτη 2003 έως 2016 δεν είχαν 
διενεργήσει προγράμματα επιμόρφωσης εργοδοτών Γ' ή 
Β' κατηγορίας ή εφόσον πρόκειται να χρησιμοποιήσουν 
εκπαιδευτές, οι οποίοι δεν είχαν εγκριθεί για συμμετοχή 
σε αντίστοιχα προγράμματα 2003 έως 2016, πρέπει πριν 
την υποβολή της σχετικής αίτησης για έγκριση εκτέλε¬ 
σης προγράμματος να υποβάλλουν στη Διεύθυνση Δ3 
αίτηση με την οποία να γνωρίζουν την πρόθεση τους να 
διενεργήσουν τέτοια προγράμματα επισυνάπτοντας όλα 
τα απαραίτητα παραστατικά για τον φορέα υλοποίησης 
των προγραμμάτων. Μετά τη σχετική γνωμοδότηση της 
Δ3 ότι οι φορείς και οι εκπαιδευόμενοι πληρούν τις σχε¬ 
τικές προϋποθέσεις, οι εν λόγω φορείς θα μπορούν να 
προβούν στην υποβολή της σχετικής αίτησης για έγκρι¬ 
ση υλοποίησης προγράμματος επιμόρφωσης. Εκπαιδευ¬ 
τές που επιθυμούν να λάβουν μέρος σε προγράμματα 
επιμόρφωσης και δεν συμπεριλαμβάνονται στο σχετικό 
μητρώο υποβάλλουν οι ίδιοι σχετική αίτηση με τα απα¬ 
ραίτητα παραστατικά (πτυχίο, βιογραφικό σημείωμα, 
βεβαίωση προϋπηρεσίας κλπ.). 

Στην αίτηση που θα υποβάλλεται για έγκριση εκτέλε¬ 
σης προγράμματος θα πρέπει να αναφέρονται: 

• Η επωνυμία του φορέα που υποβάλλει την αίτηση, 
ταχυδρομική διεύθυνση, τηλέφωνα, Ρβχ, ηλεκτρονική 
Διεύθυνση, αρμόδιος προγράμματος. 

• Η ακριβής διεύθυνση του χώρου επιμόρφωσης. 

•Το εμβαδόν του χώρου επιμόρφωσης 

• Οι ημερομηνίες και οι ώρες διεξαγωγής του προγράμ¬ 
ματος 


• Οι εκπαιδευτές 

• Οι εκπαιδευόμενοι 

• Η οικονομική συμμετοχή των εκπαιδευόμενων 

• Η δραστηριότητα της επιχείρησης του εκπαιδευό¬ 
μενου 

• Ο αριθμός εργαζομένων στην επιχείρηση 

• Η επωνυμία επιχείρησης, στοιχεία της επιχείρησης, 
κλάδος οικονομικής δραστηριότητας κ.λπ. 

Όλα τα στοιχεία πρέπει να είναι απολύτως ακριβή. 
Στην περίπτωση που από τα δηλωθέντα στοιχεία ανα¬ 
ζητηθεί ο φορέας και δεν καταστεί δυνατή η επικοινωνία 
του Υπουργείου με τον φορέα, τα προγράμματα δεν θα 
εγκρίνονται. 

Κάθε εργοδότης που ενδιαφέρεται να επιμορφωθεί ο 
ίδιος ή εργαζόμενος της επιχείρησης του υποβάλλει σχε¬ 
τική αίτηση στον φορέα εκτέλεσης του προγράμματος 
στην οποία μεταξύ των άλλων θα περιγράφεται αναλυ¬ 
τικά η δραστηριότητα της επιχείρησης του. Ειδικότερα 
για τα προγράμματα επιμόρφωσης των 35 ωρών με την 
αίτηση θα υποβάλλεται κατά περίπτωση το αντίγραφο 
του πτυχίου του ενδιαφερομένου για επιμόρφωση ή η 
άδεια άσκησης επαγγέλματος εμπειροτέχνη ή βεβαίωση 
από δημόσια ή άλλη αρχή με την οποία θα βεβαιώνεται 
ο χρόνος άσκησης της οικονομικής δραστηριότητας για 
την οποία ο ίδιος ο εργοδότης θα αναλάβει τις υποχρε¬ 
ώσεις του τεχνικού ασφάλειας. Η αίτηση για έγκριση 
εκτέλεσης προγράμματος θα συνοδεύεται και από τις 
παραπάνω αιτήσεις πλήρως συμπληρωμένες καθώς και 
από τα κατά περίπτωση απαιτούμενα πτυχία ή βεβαιώ¬ 
σεις των ενδιαφερομένων για επιμόρφωση εργοδοτών. 
Για τα προγράμματα των 10 ωρών υποβάλλεται, εφόσον 
δεν προκύπτει άμεσα από την «σφραγίδα» της επιχείρη¬ 
σης ή από βεβαίωση επιμελητηρίου κ.λπ., παραστατικό 
από το οποίο προκύπτει ότι ο εκπαιδευόμενος είναι «ερ¬ 
γοδότης» ή διαχειριστής κ.λπ. 

Η κάθε αίτηση του φορέα υλοποίησης του προγράμμα¬ 
τος αφορά ένα συγκεκριμένο πρόγραμμα, θα έχει ξεχω¬ 
ριστό αριθμό πρωτοκόλλου του φορέα που υποβάλλει 
την αίτηση και θα συνοδεύεται από όλα τα απαραίτητα 
παραστατικά τα οποία υποβάλλονται σε ηλεκτρονική ή 
και έντυπη μορφή όπως θα καθορισθεί από τη σχετική 
εγκύκλιο. 

Οι αιτήσεις για έγκριση των προγραμμάτων για το έτος 
2017 υποβάλλονται μετά την δημοσίευση της απόφασης 
στην Εφημερίδα της Κυβερνήσεως. Η υποβολή πρέπει 
να γίνεται έγκαιρα είκοσι πέντε (25) τουλάχιστον ημέ¬ 
ρες πριν την έναρξη του προγράμματος προκειμένου 
να υπάρχει το χρονικό περιθώριο γνωμοδότησης από 
το Σ.Υ.Α.Ε. και έκδοσης σχετικής εγκριτικής απόφασης. 

Οι αιτήσεις θα αφορούν προγράμματα που θα εκτελε- 
στούν εντός διαστήματος 90 ημερολογιακών ημερών. 

6. Στην περίπτωση που η αίτηση υποβάλλεται από δι¬ 
απιστευμένο Κέντρο δια Βίου Μάθησης θα υποβάλλεται 
και το σχετικό πιστοποιητικό διαπίστευσης. 

7. Στην περίπτωση που ο χώρος επιμόρφωσης είναι 
αίθουσα συγκέντρωσης ξενοδοχείου, επιμελητηρίου, 
συλλόγου ή άλλων Ν.Π.Δ.Δ., συνεδριακού κέντρου ή 
σχολική αίθουσα θα υποβάλλεται: 

α) υπεύθυνη δήλωση του φορέα υλοποίησης στην 
οποία θα βεβαιώνεται ότι ο χώρος διαθέτει τον εξοπλι¬ 
σμό της παρ. 3δ του άρθρου 3 και θα αναφέρεται το 
εμβαδόν της αίθουσας. 

β) το σχετικό αποδεικτικό παραχώρησης χρήσης της 
αίθουσας με αναγραφή του εμβαδού της από τον κάτοχο 
της αίθουσας. 

8. α) Εκπαιδευτές δημόσιοι υπάλληλοι θα πρέπει να 
έχουν εξασφαλίσει την προβλεπόμενη άδεια 

άσκησης ιδιωτικού έργου με αμοιβή. 

β) Εκπαιδευτές τεχνικοί ασφάλειας δεν πρέπει να έχουν 
ταυτόχρονα υποχρέωση για άσκηση καθηκόντων τεχνι¬ 
κού ασφάλειας. 

γ) Εκπαιδευτές που επιθυμούν να λάβουν μέρος σε 
προγράμματα επιμόρφωσης και δεν συμπεριλαμβάνο- 
νται στο σχετικό μητρώο υποβάλλουν οι ίδιοι σχετική 
αίτηση με τα απαραίτητα παραστατικά του άρθρου 5 
της παρούσας, επισυνάπτοντας σύντομο βιογραφικό 
σημείωμα και φωτοτυπία της ταυτότητας τους. 

δ) Οι τακτικοί και αναπληρωματικοί εκπαιδευτές υπο¬ 
βάλλουν υπεύθυνη δήλωση με την οποία δηλώνεται: 

• Η σχέση εργασίας τους και συγκεκριμένα εάν είναι ή 
δεν είναι δημόσιοι υπάλληλοι. 

• Οτι δεν ασχολούνται ως εκπαιδευτές στα προγράμ¬ 
ματα αυτά συνολικά πέραν των 5 ωρών ημερησίως. 

• Ότι για τις συγκεκριμένες ώρες εκτέλεσης του συ¬ 
γκεκριμένου προγράμματος του φορέα δεν έχουν δη¬ 
λώσει συμμετοχή σε άλλο πρόγραμμα και ότι δεν έχουν 
υποχρέωση άσκησης καθηκόντων τεχνικού ασφάλειας 
ή ιατρού εργασίας. 

9. Για κάθε ενότητα του περιεχομένου του προγράμ¬ 
ματος θα ορίζεται ένας εκπαιδευτής με ένα μόνο ανα¬ 
πληρωτή του. 

10. Δεν επιτρέπονται αλλαγές στο ελάχιστο θεματο- 
λόγιο του προγράμματος. 

11. Η Διεύθυνση Δ3 θα ελέγχει την πληρότητα του φα¬ 
κέλου, θα αξιολογεί τα συνημμένα δικαιολογητικά και θα 
εισηγείται στο Σ.Υ.Α.Ε. την έγκριση ή την απόρριψη του 
προγράμματος. Μετά τη γνωμοδότηση του Σ.Υ.Α.Ε. θα 
εκδίδεται υπουργική απόφαση. Η απόφαση θα αναρτά- 
ται στην ιστοθέση του προγράμματος ΔΙΑΥΓΕΙΑ μέσω 
της οποίας θα ενημερώνονται οι φορείς ή κατά περί¬ 
πτωση θα τους αποστέλλεται με θ-ιηθίΙ. 

Στην περίπτωση θετικής γνωμοδότησης του Σ.Υ.Α.Ε., 
αλλά καθυστέρησης έκδοσης της σχετικής υπουργικής 
απόφασης, είναι δυνατή η έναρξη υλοποίησης των προ¬ 
γραμμάτων, μετά από σχετική έγκριση της Δ/νσης Δ3, η 
οποία σε καμία περίπτωση δεν υποκαθιστάτην υπουρ¬ 
γική απόφαση. Αντίγραφο της υπουργικής απόφασης με 
όλα τα συμπληρωματικά στοιχεία που απαιτούνται για 
τον έλεγχο των προγραμμάτων κατατίθεται από τους 
φορείς εκτέλεσης των προγραμμάτων έγκαιρα και οπωσ¬ 
δήποτε πριν την έναρξη εκτέλεσης του προγράμματος 
στις αρμόδιες για τον έλεγχο υπηρεσίεςτου Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης. 

12. Με ευθύνη του φορέα υλοποίησης στα προγράμ¬ 
ματα συμμετέχουν μόνον: 


α) εργοδότες που η επιχείρηση τους ανήκει στην Β' ή 
Γ' κατηγορία και εμπίπτουν σε μία από τις περιπτώσεις 
που προβλέπονται στο άρθρο 12 παράγραφοι 5 και 6 
του Κ.Ν.Υ.Α.Ε.. 

β) εργαζόμενοι που απασχολούνται με πλήρες ωράριο 
σε επιχειρήσεις με λιγότερα από 50 άτομα και οι οποίες 
υπάγονται στην κατηγορία Β' ή Γ' και οι εργαζόμενοι 
έχουν τα τυπικά προσόντα που προβλέπονται στο άρθρο 
11 παράγραφος 1 εδάφιο δ του Κ.Ν.Υ.Α.Ε.. 

Ο φορέας υλοποίησης ευθύνεται επίσης για τον έλεγ¬ 
χο των στοιχείων των παρευρισκομένων στην αίθουσα 
επιμόρφωσης με εκείνα που δηλώθηκαν στην αίτηση. 

Αυτοαπασχολούμενοι εργοδότες που δεν απασχολούν 
προσωπικό, εφόσον έχουν τα υπόλοιπα προβλεπόμενα 
προσόντα, καθώς και εργοδότες με τα προσόντα των 
παραγράφων (α), (β) ή (γ) του άρθρου 11 του Κ.Ν.Υ.Α.Ε. 
για τους οποίους σύμφωνα με τις ισχύουσες διατάξεις 
δεν απαιτείται επιμόρφωση, έχουν μεν το δικαίωμα επι¬ 
μόρφωσης, αλλά δεν έχουν καμία υποχρέωση παρακο¬ 
λούθησης ενός τέτοιου προγράμματος. Στην περίπτωση 
αυτή η επιθυμία τους να συμμετέχουν σε πρόγραμμα 
δηλώνεται ρητά στην αντίστοιχη δήλωση που προβλέ- 
πεται από τη σχετική εγκύκλιο. 

13. Τα πιστοποιητικά (βεβαιώσεις), σύμφωνα με τα 
υποδείγματα των ΕΝΤΥΠΩΝ της εγκυκλίου, θα δίνονται 
σε όσους παρακολούθησαν το πρόγραμμα επιμόρφω¬ 
σης μετά την έκδοση της υπουργικής απόφασης έγκρι¬ 
σης του προγράμματος, την υποβολή της κατάστασης 
των τελικώς εκπαιδευθέντων και των παρουσιολογίων. 

14. Μετά την ολοκλήρωση του προγράμματος και 
εντός δέκα (10) ημερών από την έκδοση της εγκριτικής 
απόφασης θα αποστέλλονται στη Διεύθυνση Δ3 σε ηλε¬ 
κτρονική μορφή τα παρουσιολόγια και ο κατάλογος των 
τελικώς εκπαιδευθέντων. 

15. Στους συμμετέχοντες με ευθύνη του φορέα εκτέ¬ 
λεσης του προγράμματος θα δίνονται αντίγραφα των 
εισηγήσεων ή άλλο ισοδύναμο έντυπο υλικό χωρίς καμία 
επιπλέον οικονομική επιβάρυνση των εκπαιδευομένων. 
Η περίπτωση επανέκδοσης βεβαίωσης (π.χ. λόγω απώ¬ 
λειας της προηγούμενης) γίνεται χωρίς επιβάρυνση του 
προσώπου που επιμορφώθηκε. 

16.0 χρόνος αποχής των εργαζομένων από την εργα¬ 
σία για τη παρακολούθηση των προγραμμάτων αυτών, 
θεωρείται χρόνος εργασίας για κάθε συνέπεια από τη 
σχέση εργασίας και για την αμοιβή τους και δεν μπορεί 
να συμψηφιστεί με την κανονική ετήσια άδεια τους. Οι 
δαπάνες παρακολούθησης των προγραμμάτων δεν βα¬ 
ρύνουν σε καμία περίπτωση τους εργαζόμενους. 

17. Δεν θα γίνεται δεκτή η υποβολή αιτήσεων για 
έγκριση προγραμμάτων κατά το χρονικό διάστημα από 
17-07-2017 έως και 18-08-2017. 

18. Ορίζεται ως καταληκτική ημερομηνία διεξαγωγής 
της τελευταίας ημέρας των προγραμμάτων η 22.12.2017. 
Οι αιτήσεις για τη διεξαγωγή των προγραμμάτων θα 
πρέπει να έχουν κατατεθεί έως και 10 Νοεμβρίου 2017 
(ημερομηνία εισόδου στην υπηρεσία πρωτοκόλλου του 
Υπουργείου). 

19. Επισημαίνεται ότι αποκλείεται μετά την υποβολή 
τους η δυνατότητα διόρθωσης οποιοσδήποτε στοιχείου 

ενός προγράμματος, με συνέπεια στην περίπτωση πα¬ 
ράλειψης συμπλήρωσης κάποιου στοιχείου, λανθασμέ¬ 
νης συμπλήρωσης, επικάλυψης στις ώρες εκπαιδευτή 
με τις ώρες σε άλλο πρόγραμμα, κ.λπ. το πρόγραμμα 
να απορρίπτεται. Ειδικότερα στην περίπτωση λανθα¬ 
σμένης υπαγωγής εκπαιδευομένου στην κατηγορία Γ' 
ή Β', θα απορρίπτεται ο εν λόγω εκπαιδευόμενος χωρίς 
να υπάρχει η δυνατότητα αντικατάστασης. Εφιστάται η 
προσοχή ειδικότερα στη συμπλήρωση των στοιχείων 
στο έντυπο Δ από τα οποία προκύπτει η συνολική εικόνα 
των στοιχείων που αφορούν τους εκπαιδευόμενους του 
προγράμματος. 

20. Οι σχετικές λεπτομέρειες για το περιεχόμενο των 
αιτήσεων, η διαδικασία έγκρισης και οι λοιπές προϋπο¬ 
θέσεις, τα βιογραφικά των εκπαιδευτών, το θεματολόγιο 
των προγραμμάτων επιμόρφωσης, η χορήγηση πιστο¬ 
ποιητικών επιμόρφωσης, ο κατάλογος των εκπαιδευ- 
θέντων, τα συμπληρωματικά στοιχεία που κατατίθενται 
στις αρμόδιες επιθεωρήσεις εργασίας και απαιτούνται 
για τον έλεγχο των προγραμμάτων, καθώς και κάθε άλλη 
λεπτομέρεια για την εφαρμογή της παρούσας απόφασης 
θα προσδιορισθούν με σχετική εγκύκλιο. 

Άρθρο 7 

Έλεγχος εκτέλεσης των προγραμμάτων- 

Κυρώσεις 

1.0 έλεγχος της καλής εκτέλεσης των προγραμμάτων 
θα διενεργείται από υπαλλήλους του Σ.ΕΠ.Ε. και των άλ¬ 
λων υπηρεσιών του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

2. Εάν από τους ελέγχους που θα διενεργούν οι αρ¬ 
μόδιες υπηρεσίες διαπιστώνονται παραβάσεις, όσον 
αφορά στην εκτέλεση του προγράμματος σύμφωνα με 
τις προβλέψεις της παρούσας απόφασης, τότε οι φορείς 
εκτέλεσης των προγραμμάτων αυτών θα αποκλείονται 
από τη συμμετοχή τους σε νέα προγράμματα. Οι τυχόν δι- 
απιστούμενες παραβάσεις θα αναγράφονται στο παρου- 
σιολόγιο και θα ενημερώνεται άμεσα η Διεύθυνση Δ3. 

3. Δεν επιτρέπεται φορείς ή πρόσωπα (εκπρόσωποι 
φορέων, εκπαιδευτές κ.λπ.): 

■ να χρησιμοποιούν ως μέσο προσέλκυσης των ερ¬ 
γοδοτών και των εργαζομένων για επιμόρφωση σε 
προγράμματα τους ισχυρισμούς, ότι εκπροσωπούν ή 
συνεργάζονται με το Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης ή ότι οι εργο¬ 
δότες είναι υποχρεωμένοι να επιμορφωθούν ή ότι στην 
περίπτωση μη επιμόρφωσηςτουςτο Υπουργείο θα τους 
επιβάλλει κυρώσεις ή παρόμοιους "παραπλανητικούς" 
ισχυρισμούς 

• να παρενοχλούν επανειλημμένα ή να ασκούν οιασ- 
δήποτε μορφής πίεση στους πολίτες-εργοδότες όσον 
αφορά τις υποχρεώσεις που έχουν σύμφωνα με τις κεί¬ 
μενες διατάξεις έναντι των υπηρεσιών του Υπουργείου. 

5. Όσοι εκπαιδευτές καταθέτουν δηλώσεις με ψευδές 
περιεχόμενο θα αποκλείονται εφεξής από τη συμμετοχή 
τους σε τέτοια προγράμματα. 

6. Φορείς που εκτέλεσαν προγράμματα επιμόρφωσης 
εργοδοτών και εργαζομένων κατά τα έτη 2001-2016 και 
δεν υπέβαλαν τους καταλόγους των εκπαιδευθέντων 


(σε γραπτή ή/και ηλεκτρονική μορφή) θα αποκλείονται 
από τη συμμετοχή τους σε νέα προγράμματα. Ομοίως 
εάν για διεξαχθέντα προγράμματα προηγούμενων ετών 
διαπιστωθούν από τον υποβληθέντα απολογισμό των 
προγραμμάτων παραλείψεις ή συμπληρώσεις λανθα¬ 
σμένων στοιχείων, στους φορείς θα επιβάλλονται αντί¬ 
στοιχες κυρώσεις. 

7. Οι φορείς διενέργειας των προγραμμάτων δεν επι¬ 
τρέπεται να αναλαμβάνουν ή να μεσολαβούν για τη θε¬ 
ώρηση από τις αρμόδιες υπηρεσίες του Σ.ΕΠ.Ε. βιβλίου 
υποδείξεων τεχνικού ασφάλειας. Η θεώρηση του βιβλίου 
αυτού στις επιχειρήσεις που ο ίδιος ο εργοδότης ασκεί 
καθήκοντα τεχνικού ασφάλειας δεν είναι υποχρεωτική. 
Ομοίως, σε καμία περίπτωση ο φορέας και οι εκπαιδευ¬ 
τές δεν μεσολαβούν για τη διενέργεια εκτίμησης επαγ¬ 
γελματικού κινδύνου. Από τους φορείς εκπαίδευσης επι- 
σημαίνεται στους εκπαιδευόμενους της Γ’ κατηγορίας 
ότι αυτοί έχουν τη νόμιμη δυνατότητα να διενεργούν 
την γραπτή εκτίμηση επαγγελματικού κινδύνου στην 
επιχείρηση τους. 

8. Εφόσον, για φορέα ή πρόσωπο, υπάρξουν προς τις 
αρμόδιες Υπηρεσίες του Υπουργείου σχετικές διαμαρ¬ 
τυρίες ή καταγγελίες ή διαπιστωθούν παραβάσεις του 
παρόντος άρθρου, ο φορέας ή το πρόσωπο καλείται σε 
παροχή εξηγήσεων σύμφωνα με τον κώδικα Διοικητικής 
Διαδικασίας και κατά περίπτωση θα αποκλείεται από τη 
συμμετοχή του σε νέα προγράμματα. Η κλήση σε παροχή 
εξηγήσεων γίνεται από τον πρόεδρο του Σ.Υ.Α.Ε. μετά 
από εισήγηση της αρμόδιας Δ/νσης Δ3. Η επιβολή κυρώ¬ 
σεων θα αφορά αποκλεισμό (μερικό ή οριστικό) από τη 
συμμετοχή του σε νέα προγράμματα. Μετά την κλήση για 
παροχή εξηγήσεων και μέχρι την έκδοση σχετικής από¬ 
φασης από το Σ.Υ.Α.Ε. δεν αποκλείεται η περίπτωση του 
προσωρινού αποκλεισμού του φορέα ή του προσώπου 
από τη δυνατότητα εκτέλεσης προγραμμάτων. 

Για το θέμα γνωμοδοτεί το Σ.Υ.Α.Ε. και εκδίδεται σχε¬ 
τική απόφαση από τον αρμόδιο Γενικό Γραμματέα του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης ως προεδρεύοντος του Σ.Υ.Α.Ε. 
Κατά της απόφασης αυτής μπορεί να ασκηθεί προσφυγή 
μέσα σε 20 ημέρες από την κοινοποίηση της ενώπιον του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης ο οποίος και αποφασίζει μετά από 
αιτιολογημένη γνώμη του Σ.Υ.Α.Ε. 

Άρθρο 8 

Καταχώριση εργοδότη ως ΤΑ στο Πληροφοριακό 

Σύστημα ΕΡΓΑΝΗ 

Για τις επιχειρήσεις που για πρώτη φορά αποκτούν την 
ιδιότητα υπόχρεου για την υποβολή δήλωσης εργαζο- 
μένου/-ων τους στο Πληροφοριακό Σύστημα ΕΡΓΑΝΗ 
παρέχεται χρονικό διάστημα 6 μηνών για την ολοκλή¬ 
ρωση της επιμόρφωσης. 

Διευκρινίζεται ότι μετά την παρέλευση του χρονικού 
αυτού ορίου και μέχρις ότου συμπληρώσουν την επι¬ 
μόρφωση τους, οι εργοδότες είναι υποχρεωμένοι - για 
την παροχή υπηρεσιών προστασίας και πρόληψης - να 
αναζητήσουν υπηρεσίες ΤΑ σε πρόσωπα ή φορείς που 
διαθέτουν τα απαραίτητα προσόντα. 

Επισημαίνεται ότι για το χρονικό διάστημα μέχρι την 
ολοκλήρωση της επιμόρφωσης ο εργοδότης φέρει στο 
ακέραιο τις ευθύνες του όσον αφορά την προστασία της 
υγείας και ασφάλειας των εργαζομένων 

Για τον ενιαίο τρόπο συμπλήρωσης του ΕΡΓΑΝΗ όσον 
αφορά την απασχόληση τεχνικού ασφάλειας και ειδικό¬ 
τερα όλες τις τεχνικές λεπτομέρειες, θα συμπεριληφθούν 
σχετικές οδηγίες στην εγκύκλιο της αρμόδιας Διεύθυν¬ 
σης Ασφάλειας και Υγείας στην Εργασία του Υπουργείου 
που συνοδεύει την εφαρμογή της παρούσας απόφασης. 

Άρθρο 9 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

ΠΑΡΑΡΤΗΜΑ 

Ελάχιστες προδιαγραφές για την διεξαγωγή 
προγραμμάτων τηλεεκπαίδευσης 

Ειδικοί εκπαιδευτικοί όροι για τη δυνατότητα υλοποί¬ 
ησης προγραμμάτων μέσω τηλεδιάσκεψης: 

• Ο εισηγητής να έχει φυσική παρουσία σε μία από τις 
αίθουσες που υλοποιείται το πρόγραμμα. 

• Να είναι υποχρεωτική η φυσική παρουσία των συμμε- 
τεχόντων σε αίθουσες που καλύπτουν τις προδιαγραφές 
των χώρων επιμόρφωσης. 

■ Ανώτατο όριο που συμμετέχουν και βρίσκονται με 
φυσική παρουσία οι συμμετέχοντες: τρεις (3) αίθουσες. 

•Ταυτόχρονη προβολή παρουσίασης της εισήγησης και 
συμμετεχόντων. Στο ένα σύστημα γίνεται προβολή των 
διαφανειών (για παράδειγμα σε πανί με βιντεοπροβολέα) 
και σε δεύτερο σύστημα προβολής (για παράδειγμα σε 
οθόνη τηλεόρασης) προβολή τριών παραθύρων με την 
εικόνα του εισηγητή και των συμμετεχόντων συνολικά. 

• Εξασφάλιση αδιάλειπτης και σταθερής μεταφοράς 
εικόνας και ήχου με ταχύτητα μεταφοράς δεδομένων 
από σημείο σε σημείο_>768 Κόρ5 

• Η κάμερα λήψης στο κάθε σημείο να έχει ανάλυση > 
640 χ 480 Ρίχθΐ5 και οπτικό ζουμ φακού > 10χ 


• Ύπαρξη μικροφώνων στο κάθε σημείο με ποιότητα 
ήχου>20ΚΗζΜοηο 

• Η ανάλυση του υπολογιστή μέσω του οποίου ανα- 
παράγεται η παρουσίαση του εισηγητή να είναι > 1024 
χ 768 Ρίχθί5 

Το σύστημα τηλεδιάσκεψης είναι απαραίτητο να έχει 
τις κάτωθι προϋποθέσεις: 

• Νθΐίνθ 16:9 ννίάθεςΓθθπ 

• 802.1 ρ (0ο5 3πά ςΐ355 οί 5θΓνίςθ [<3ο5]) 

• Ρ3ς|<θΐ Ιο55-035θά άοννπ 5ρθθάίπ9 

• Η.323 3πά 5ΙΡ ροίπΐ-ΐο-ροίπΐ: 

Σημείωση: Τα παραπάνω τέσσερα σημεία εξασφαλί¬ 
ζουν την ύπαρξη συσκευήςτηλεδιάσκεψης και όχι μόνο 
λογισμικού (π.χ. 5Κγρθ) 

• Τα αρμόδια στελέχη του Υπουργείου θα πρέπει να 
έχουν τη δυνατότητα πρόσβασης κατά τις ώρες υλο¬ 
ποίησης του προγράμματος κατάρτισης και να έχουν 
απευθείας σύνδεση (οη Νπθ) οπτικά με τον εισηγητή, 
καθώς και με όλους τους καταρτιζόμενους μέσω του 
διαδικτύου. Για τον έλεγχο του προγράμματος, δεν θα 
χρειάζεται πρόσθετο υλικό ή λογισμικό πέραν ενός φυλ¬ 
λομετρητή σελίδων (0Γονν5θΓ). 

• Να καθορίζεται εργάσιμη ημέρα και ώρα για την 
επίδειξη της λειτουργικότητας της πλατφόρμας τηλε¬ 
διάσκεψης μέχρι και 10 εργάσιμες ημέρες πριν από την 
επιθυμητή ημερομηνία έναρξης του προγράμματος. 
Μετά την πραγματοποίηση του ελέγχου των παραπά¬ 
νω προϋποθέσεων και του προγράμματος επίδειξης 
από τους ελεγκτές του Υπουργείου, να εγκρίνεται ή να 
απορρίπτεται η υλοποίηση του προγράμματος από τον 
αντίστοιχο φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2017 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

